เป็นเริมที่บริเวณอวัยวะเพศครั้งแรกครับ ใช้ตัวยาZoviraxทั้งทานและทาอยู่ครับ ตอนนี้แผลตกสะเก็ดแห้งๆ ออกแดงๆ ยังต้องทานหรือทาตัวยาต่อไหมครับ? แล้วถ้าปล่อยไว้ แผลจะค่อยๆหายไป หรือจะเป็นแผลเป็น หรือยังคงแดงๆอยู่แบบนี้ครับ? ขอบมากครับผม
สวัสดีค่ะ เริม คือการติดเชื้อไวรัสชนิดหนึ่ง เป็นได้ทั้งที่ปากและอวัยวะเพศ ติดต่อกันทางการสัมผัสหรือการมีเพศสัมพันธ์ ลักษณะรอยโรคเป็นตุ่มน้ำใส อาจปวดแสบปวดร้อนเมื่อแตกออก เป็นโรคที่ไม่อันตราย แต่รักษาไม่หายขาด คือทำให้แค่โรคสงบไปได้ แต่ตัวไวรัสจะยังซ่อนอยู่ภายในร่างกาย สามารถกำเริบออกมาได้เมื่อร่างกายอ่อนแอ การรักษาคือการรับประทานยาต้านไวรัสที่ชื่ออะไซโคเวีย (Acyclovir) หรือชื่อทางการค้าว่า ยา zovirx ดังกล่าวมาตามที่แพทย์สั่งโดยหลังจากทานยาได้ประมาณ 5-7 วันแล้ว ส่วนใหญ่ตุ่มจะค่อยๆยุบไป รอยแดงค่อยๆจางลง ถ้าไม่ไปแกะเกาบริเวณที่เป็น ก็ไม่น่าจะเกิดเป็นแผลเป็นได้ แม้รอยโรคจะเริ่มดีขึ้นแล้ว ควรทานยาตามที่แพทย์สั่งมาให้ครบค่ะแนะนำการใช้ถุงยางอนามัยทุกครั้งที่มีเพศสัมพันธ์ และแยกของใช้ส่วนตัวออกจากผู้อื่นด้วย ในระหว่างนี้ใช้น้ำเปล่าสะอาดล้างได้ ไม่ไปแกะเกาบริเวณที่เป็น